HRVATSKI GEOLOŠKI INSTITUT, Zagreb, Sachsova 2, raspisuje

NATJEČAJ

za izbor: 

1. na radno mjesto I. vrste – viši savjetnik II, na neodređeno vrijeme, u punom radnom vremenu, 1 izvršitelj, u Odjelu za financije i računovodstvo.
Pristupnici trebaju ispunjavati sljedeće uvjete: završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomskog smjera (razina HKO-a 7.1.sv. ili 7.1.st.), četiri godine radnog iskustva, poznavanje rada na računalu, znanje engleskog jezika, samostalnost u radu.

Pristupnici uz pisanu prijavu na natječaj s naznakom radnog mjesta koja mora sadržavati sve dokaze o ispunjavanju uvjeta trebaju priložiti:

1. životopis 

2. dokaze o ispunjenju propisanih uvjeta (preslik)

3. preslik diplome o završenom studiju (pristupnici koji su visokoškolsku kvalifikaciju stekli u inozemstvu prilažu rješenje o priznavanju inozemne obrazovne kvalifikacije izdane od Agencije za znanost i visoko obrazovanje)
4. potvrdu o znanju engleskog jezika (preslik svjedodžbe, indeksa ili bilo koji drugi dokument iz kojeg je vidljivo da kandidat ima znanje engleskog jezika )
5. elektronički zapis o radno pravnom statusu HZMO-a (ERPS)/e-radna knjižica

6. uvjerenje o nekažnjavanju ne starije od 6 mjeseci u izvorniku ili neovjerenoj preslici

Prednost će imati kandidati s radnim iskustvom na istim ili sličnim poslovima koji odgovaraju opisu radnog mjesta: https://www.hgi-cgs.hr/wp-content/uploads/2024/09/Pravilnik-o-unutarnjem-ustroju-Hrvatskoga-geoloskog-instituta-2024-.pdf.

Prijave na natječaj podnose se s dokazima o ispunjavanju uvjeta u roku od 20 dana od dana objave natječaja na stranicama Hrvatskog zavoda za zapošljavanje na adresu elektroničke pošte: natjecaji@hgi-cgs.hr u jednom cjelovitom dokumentu PDF-u na hrvatskom jeziku, s obveznom naznakom radnog mjesta: „viši savjetnik II“.
Na natječaj se pod ravnopravnim uvjetima imaju pravo javiti osobe oba spola.

Pristupnici koji se pozivaju na pravo prednosti pri zapošljavanju sukladno:

članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19 i 84/21); članku 48.f Zakona o zaštiti vojnih i civilnih invalida rata (NN br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19); članku 48. Zakona o civilnim stradalnicima iz Domovinskog rata (NN broj 84/21);

članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14., 39/18 i 32/20); te članku 22. Ustavnog zakona o pravima nacionalnih manjina, dužni su se u prijavi na natječaj pozvati na to pravo te imaju prednost u odnosu na ostale pristupnike samo pod jednakim uvjetima.

Pristupnici koji se u prijavi na natječaj pozivaju na pravo prednosti pri zapošljavanju u skladu sa člankom 102. Zakona o hrvatskim braniteljima iz Domovinskog rata i članovima njihovih obitelji i člankom 48. Zakona o Civilnim stradalnicima iz Domovinskog rata, uz prijavu na natječaj dužni su osim dokaza o ispunjavanju traženih uvjeta, priložiti i sve potrebne dokaze dostupne na poveznici

popis dokaza za ostvarivanje prava prednosti pri zapošljavanju- ZOHBDR 2021.pdf (gov.hr)
popis dokaza za ostvarivanje prava prednosti pri zapošljavanju- Zakon o civilnim stradalnicima iz DR.pdf (gov.hr).
Pristupnici koji se u prijavi pozivaju na pravo prednosti pri zapošljavaju u skladu sa člankom 48.f Zakona o zaštiti vojnih i civilnih invalida rata, uz prijavu na natječaj dužni su osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo navedeno pravo te dokaz o tome na koji način im je prestao radni odnos.

Pristupnici koji se u prijavi pozivaju na pravo prednosti pri zapošljavanju u skladu sa člankom 9. Zakona o profesionalnoj rehabilitaciji i zapošljavanju osoba s invaliditetom dužni, su osim dokaza o ispunjavanju traženih uvjeta, priložiti dokaz o invaliditetu.

Pristupnici koji se pozivaju na pravo prednosti pri zapošljavanju u skladu sa člankom 22. Ustavnog zakona o pravima nacionalnih manjina uz prijavu na natječaj, osim dokaza o ispunjavanju traženih uvjeta, nisu dužni dokazivati svoj status pripadnika nacionalne manjine.

Na pristupnike se primjenjuje probni rad prema odredbama Temeljnog kolektivnog ugovora za službenike i namještenike u javnim službama.

Pristupnici koji zadovoljavaju tražene uvjete bit će pozvani na razgovor i/ili testiranje putem adrese elektroničke pošte koju iskažu u prijavi.

Nepotpune i nepravovremene prijave na natječaj neće biti razmatrane.

O rezultatima natječaja pristupnici će biti obaviješteni u zakonskom roku na www.hgi-cgs.hr.

